יבגני אלכסנדרוביץ' פרימקוב

יבגני אלכסנדרוביץ' פרימאקוב (ברוסית: Евгений Александрович Примаков; נולד ב-29 באפריל 1976) הוא עיתונאי, מגיש טלוויזיה, פוליטיקאי ודיפלומט המשמש כראש הסוכנות הפדרלית לשיתוף פעולה הומניטרי בינלאומי, מאז 25 ביוני 2020. בעבר היה חבר הדומה הממלכתית משנת 2018 עד 2020. בתקשורת הוא ידוע בשם הבדוי יבגני סנדרו.<ref>[https://www.kp.ru/daily/26402.7/3277996/ Евгений Примаков-младший: Деда с сигаретой я видел лишь раз - во время его травли в 1999-м]</ref> שימש שנים רבות ככתב של רשת NTV והערוץ הראשון ב.

הוא נכדו של יבגני פרימקוב, שר החוץ וראש הממשלה לשעבר.

== חיים מוקדמים ==
יבגני פרימקוב נולד ב-29 באפריל 1976 במוסקבה במשפחתו של אלכסנדר פרימקוב, שהיה בנו של יבגני פרימקוב, מרגל ופוליטיקאי סובייטי-רוסי. כשהיה בן חמש אביו מת.<ref></ref><ref></ref>

בשנת 1999 סיים את לימודיו במחלקה להיסטוריה ופילולוגיה באוניברסיטה הרוסית למדעי הרוח עם תואר בהיסטוריה.
== קריירה ==
=== קריירה עיתונאית ===
זמן מה עבד ברדיו הד מוסקבה, בסוכנות הידיעות TASS ובמגזין קומרסאנט.<ref></ref><ref></ref><ref></ref>

הוא עבד בטלוויזיה מאז 2002. בתחילה עבד בערוץ TVS ככתב צבאי של התוכניות "חדשות" ו"תוצאות". הוא היה בין העיתונאים הראשונים מרוסיה שסיקר את מלחמת עיראק ועבד ככתב בישראל ובעיראק.<ref></ref><ref></ref><ref></ref> במאי 2003 עזב את TVC והחל לעבוד ברשת NTV. בשנים 2003–2005 עבד לרוב במוסקבה, לעיתים נדירות - ליווה כוחות מיוחדים במזרח התיכון. הוא סיקר את הפיגוע בפסטיבל הרוק "כנפיים" ביולי 2003. בזמן שעבד ב-NTV ככתב, נשלח לסקר אירועים בישראל, ברשות הפלסטינית, באפגניסטן, פקיסטן, לוב ובעיראק. במהלך נסיעותיו לישראל ולרשות סיקר את פיגועי הטרור של ארגונים פלסטיניים בערי ישראל.<ref></ref><ref></ref><ref></ref><ref></ref><ref></ref><ref></ref>

בשנים 2005–2007 שימש כראש הלשכ המזרח-תיכונית של NTV. הוא סיקר את מלחמת לבנון 2006 בלבנון עבור הערוץ וסיקר אירועים ברצועת עזה, ביהודה ושומרון ושימש ככתב מלחמה. בעת עבודתו בעזה שקד על ארגון פינוי אזרחים רוסיים מרצועת עזה בקיץ 2007 במהלך ההפיכה שביצע חמאס, על כך הוענקה לו מטעם המשרד למצבי חירום ונציבות האו"ם לפליטים (UNHCR) תואר "חבר מבצע החירום ההומניטרי". ביוני 2007, הוא התפטר מ-NTV.<ref></ref><ref></ref><ref></ref>

מסתיו 2007 ועד אוקטובר 2011 היה כתב של הערוץ הראשון ברוסיה. מאפריל 2008 ועד ינואר 2011 שימש כראש לשכת הערוץ הראשון בישראל. שימש גם ככתב בלוב במהלך קרב טריפולי בקיץ 2011.<ref></ref><ref></ref><ref></ref><ref></ref><ref></ref>

משנת 2011 עד 2014 עבד במשרד נציב האו"ם לפליטים בטורקיה וירדן. בתחילה (משנת 2011 עד 2013), במשרד האו"ם בטורקיה כיועץ מיוחד למדיניות הפליטים העירונית, בשנים 2013–2014, בירדן, במשרד המנהל של המזרח התיכון וצפון אפריקה בעמאן כקצין תקשורת. ממרץ 2015 הנחה את התוכנית "ביקורת בינלאומית" בערוץ הטלוויזיה רוסיה-24.<ref></ref>

=== קריירה פוליטית ודיפלומטית ===
ב-20 במרץ 2017 מונה יבגני פרימקוב לחבר הלשכה הציבורית לשנים 2017–2020.<ref></ref> במאי 2017 מונה ליועצו של יושב ראש הדומה ויאצ'סלב וולודין בנושאים בינלאומיים ופרויקטים הומניטריים.<ref></ref> בשנת 2018 תמך בולדימיר פוטין בבחירות לנשיאות רוסיה 2018.<ref></ref>

באפריל 2018 הודיע יבגני פרימקוב על השתתפותו בבחירות המקדימות למפלגת רוסיה המאוחדת.<ref></ref> פרימקוב זכה בפריימריז המקומיים ב-4 ביוני והשיג 72.3% מהקולות,<ref></ref><ref></ref> שהעניקו לו מקום בדומה הממלכתית ב-9 בספטמבר 2018.<ref></ref>

ב-25 ביוני 2020, הוא מונה לראש הסוכנות הפדרלית לשיתוף פעולה הומניטרי בינלאומי (רוסוטרודניצ'סטבו).<ref>[https://ria.ru/20200625/1573463251.html Евгения Примакова назначили главой Россотрудничества]</ref>

== חיים אישיים ==
יבגני פרימקוב נשוי ואב לארבעה ילדים.<ref name="A">[https://www.kp.ru/daily/26402.7/3277996/ Евгений Примаков-младший: Деда с сигаретой я видел лишь раз - во время его травли в 1999-м]</ref>

==קישורים חיצוניים==

== הערות שוליים ==

קטגוריה:דיפלומטים רוסים
קטגוריה:מוסקבה: אישים
קטגוריה:עיתונאים רוסים
קטגוריה:בוגרי אוניברסיטאות ומכללות
קטגוריה:חברי מפלגת רוסיה המאוחדת
קטגוריה:סגל NTV
קטגוריה:סגל ערוץ 1 הרוסי
קטגוריה:סגל VGTRK
קטגוריה:חברי הדומה הממלכתית
קטגוריה:רוסים שנולדו ב-1976